పులివెందుల పురపాలక సంఘం

పులివెందుల పురపాలక సంఘం, ఆంధ్రప్రదేశ్ రాష్ట్రం, కడపజిల్లాకు చెందిన మున్సిపాలిటీ.ఈ పురపాలక సంఘం కడప లోక్‌సభ నియోజకవర్గం లోని, పులివెందుల శాసనసభ నియోజకవర్గం పరిధికి చెందిన పురపాలక సంఘం.

చరిత్ర
పులివెందుల పురపాలక సంఘం ఆంధ్రప్రదేశ్ రాష్ట్రంలోని కడప లోని మునిసిపాలిటీ.పులివెందుల పేరు పులిమందల అన్న పదం నుంచి వచ్చిందని చెప్తారు. పూర్వం ఈ ప్రాంతంలో పులుల మందలు ఎక్కువగా ఉండేవనీ, కాబట్టి పులిమందల అన్న పేరు వచ్చిందని స్థానికులు చెప్పే వ్యుత్పత్తి. అదే కాలక్రమేణా పులివెందుల అయిందంటారు. 2005 లో మున్సిపాలిటీగా స్థాపించబడింది.ఈ పురపాలక సంఘం 87.17.చ.కి.మీ.విస్తీర్ణం కలిగి ఉంది.26 ఎన్నికల వార్డులు ఉన్నాయి.

జనాభా గణాంకాలు
2001 లో 57444 ఉన్న పట్టణ జనాభా 2011 లో 65706 కు పెరిగింది.2011 భారత జనాభా లెక్కల ప్రకారం 65,706 జనాభా ఉండగా అందులో పురుషులు 32,758, మహిళలు 32,948 మంది ఉన్నారు. అక్షరాస్యత రాష్ట్ర సగటు 67.02% కంటే 72.81% ఎక్కువ.పురుషుల అక్షరాస్యత 81.72% కాగా, స్త్రీ జనాభాలో 64.02% అక్షరాస్యులు ఉన్నారు.0-6 సంవత్సరాల వయస్సు గల పిల్లల జనాభా 7267 ఉన్నారు.

  చైర్‌పర్సన్, వైస్ చైర్మన్ 
2014 ఎన్నికలలో చైర్‌పర్సన్‌గా ప్రమీల, వైస్ చైర్మన్‌గా జి. చిన్నప్ప ఎన్నికయ్యారు.

మూలాలు

వెలుపలి లంకెలు

వర్గం:స్థానిక స్వపరిపాలన సంస్థలు
వర్గం:వైఎస్ఆర్ జిల్లా పురపాలక సంఘాలు